Орлин Орлинов
Пражко

chitanka.info

Културата не е шега,

културата за ден не става!

Тя не е стъпка на снега,

не е ветрец — да отшумява.

Не става тя, не става тя

със тупане в гърди юнашки…

Такава мисъл връхлетя

връз мен из улиците пражки.

И лебедовата снага

извила шия над Вълтава

говори, мира ми не дава:

„Културата не е шега,

културата за ден не става…“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.